עיר בת-קיימא

עיר בת קיימא היא עיר שמתוכננת על פי עקרונות של קיימות (Sustainability). זוהי עיר שפועלת לספק את השירותים הנדרשים לתושבים במינימום זיהום אוויר ופגיעה באיכות הסביבה, מפחיתה את צריכת האנרגיה ומספקת מערכת תחבורה בת קיימא, המתעדפת תחבורה ציבורית והליכה על פני שימוש מרובה ברכב פרטי. כמו כן היא עיר השמה דגש על הגברת האינטראקציה בין האנשים בעיר, מיחזור והפרדת אשפה.

עיר בת קיימא אמורה להשאיר כמה שפחות טביעת רגל אקולוגית ועושה שימוש יעיל בקרקע. כמו כן נפוצה בה גישת עירוב השימושים, ללא הפרדה מוגדרת בין שימושי הקרקע השונים.

המונח "עיר אקולוגית", כפי שעיר בת קיימא מכונה לעיתים, עלה לשימוש על ידי ריצ'רד רגיסטר ב-1987, בספרו "העיר האקולוגית ברקלי: תכנון עירונית למען בריאות העתיד".

דוגמאות בולטות לערים אקולוגיות הן קוריטיבה בפרנה, ברזיל ופורטלנד בארצות הברית. אך אלה אינן הדוגמאות היחידות. נכון להיום, אין בישראל עיר בת קיימא. קיימות תוכניות של משרד התחבורה לבחירת רשות מקומית שתשמש כעיר מודל למערכת תחבורה בת-קיימא.

דוגמאות לערים בנות קיימא

אוסטרליה
 שכונת מורלנד בצפון מלבורן, היא שכונה ובה מתקיימת מדיניות לשטח נטול פחמן ועל פי תוכניות עיריית מלבורן, השכונה היא צעד ראשון להפיכת העיר כולה לעיר בת קיימא. באזורים שלמים בעיר מלבורן נאסרה התנועה לרכבים פרטיים והתחבורה הציבורית עוברת ייעול.

אירלנד
מועצת העיר של דרום דבלין הכריזה על בניית קלונבוריס - עיר בפרברי דבלין שתהייה לעיר אקולוגית נטו, בימים אלה העיר נמצאת תחת בנייה מתקדמת. הנחת אבן הפינה הייתה בתחילת שנת 2008.

ארצות הברית
 פורטלנד, העיר האקולוגית היחידה בארצות הברית.
 אקרוזאנטי, במרכז אריזונה - פרויקט מתוכנן.
 אי הפלאים, סן פרנסיסקו, קליפורניה - פרויקט מתקדם לבניית עיר אקולוגית שיהווה מודל להפיכת העיר סן פרנסיסקו כולה לעיר בת קיימא
 קויוט ספרינגס, נבדה, העיר האקולוגית המתוכננת הגדולה בארצות הברית
 בבקוק ראנץ', פלורידה, עיר בת קיימא שעשויה להתבסס רק על אנרגיה סולארית.
 דאגלס ראנץ', אריזונה
 מסה דל-סול, אלבקרקי, ניו מקסיקו
 פונרט פארק, קליפורניה.

אקוודור
 העיר לויה באקוודור זכתה בשלושה פרסים בינלאומיים על מעמדה כעיר בת קיימא מופלאה, לא מעט הודות לראש העיר שלה ד"ר חוסה בוליבר קסטיו.

ברזיל
 פורטו אלגרה בריו גראנדה דו סול בדרום ברזיל, היא דוגמה לעיר שעברה ממצב של עיר צפופה רועשת ומזהמת לעיר בת קיימא.
 קוריטיבה, מדינת פרנה - דוגמה מובהקת, אולי הראשונה בעולם, לעיר בת-קיימא.

גרמניה
 פרייבורג, בבאדן-וירטמברג בדרום מערב גרמניה, ראש העיר רייאן ואובן מוביל מהלך להפיכת העיר לעיר בת קיימא, כשהוא נוטל את דגם קוריטיבה כמודל. אזורים נרחבים בעיר נאסרו לנסיעה ברכבים פרטיים.

דנמרק
 קאלונבורג, בחוף המערבי של האי שלן, הופכת בימים אלה לעיר תעשייה אקולוגית.

הודו
 עיר ההייטק הפיננסית הבינלאומית גוג'ראט (Gujarat International Finance Tec-City), במדינת גוג'ראט במערב המדינה היא עיר שנבנית מאפס כעיר בת-קיימא.
 העיר מאנימקאלה במחוז קריאקאל בפודוצ'רי בדרום הודו.

הממלכה המאוחדת
 סנט דייווידס, בדרום מערב ויילס, העיר הקטנה ביותר בממלכה המאוחדת, עוברת הליך מעבר לעיר בת קיימא.
 לסטר במחוז לסטרשייר, אזור איסט מידלנדס, היא העיר האקולוגית הראשונה בממלכה המאוחדת.

הרפובליקה העממית של סין
 סינו סינגפור טיינג'ין, בטיינג'ין הוא פרויקט משותף של סין וסינגפור להקמת עיר בת קיימא.
 דונגטאן, על נהר היאנגצה לא הרחק משאנגחאי - פרויקט נוסף לבניית עיר אקולוגית
 חואנבייואי,

ניו זילנד
 וייטקרה, במערב אוקלנד - העיר האקולוגית בעלת מאפיינים של עיר בת קיימא, הראשונה מסוגה במדינה.

צרפת
 אין עיר בת קיימא, אולם ישנה תוכנית להקמת 13 ערים אקולוגיות שתתבססנה במרסיי, גרנובל, בורדו, ניס ושטרסבורג.

קוריאה הדרומית
 אזור העסקים של מחוז סונדו, זוהי עיר אקולוגית מתוכננת שעתידה לכלול פארק מרכזי ונתיבי תחבורה יעילה.
 קוואנגו-סיטי.

קנדה
 העיר קלגרי היא העיר האקולוגית היחידה בקנדה ונחשבת לעיר בת קיימא מוצלחת מסוגה עם עירוב שימושי קרקע נכון ותחבורה ציבורית יעילה למדי.

קניה
 גסיינדה, מומבסה - הפרויקט הגדול ביותר במזרח אפריקה להקמת עיר אקולוגית ובת קיימא. הבנייה נמצא בעיצומה ועם השלמת הבנייה תהיה זו העיר האקולוגית היחידה ביבשת אפריקה.

רוסיה
 נובו סטופינו, במחוז מוסקבה, עיר בת 55,000 תושבים, במרחק 70 קילומטר מכביש הטבעת של מוסקבה - הפרויקט הראשון במדינה להקמת עיר בת קיימא.
 נבו-אקוביל, קרליה.
 קיטז', מחוז קלוגה.
 טיברקול, מחוז קרסנוירסק.

שוודיה
 אלווסטראנדן, גטבורג, מערב שוודיה - העיר האקולוגית היחידה בשוודיה.
 שכונת חמרביו סייסטאד, סטוקהולם.

ראו גם

 הליכתיות

קישורים חיצוניים

נושאים בעיצוב עירוני: עיר בת קיימא
פיתוח בר קיימא - באתר עיריית ירושלים
כיצד מעודדים אורח חיים מקיים בעיר? מכון ירושלים למחקרי מדיניות, 2018

הערות שוליים

תכנון עירוני
אקולוגיה
התיישבות בת קיימא